b'\n_START_ARTICLE_\nPseudoscience\n_START_PARAGRAPH_\nAng\xc2\xa0pseudoscience ay isang pahayag (claim), paniniwala (belief), o kaugalian (practice) na ipiniprisentang pang-agham, ngunit hindi sumunod sa mga pang-agham na pamamaraan.\xc2\xa0Ang isang sangay, pagsasanay, o kalipunan ng kaalaman ay maaaring makatwirang matawag na pseudoscientific kapag ito ay ipiniprisentang kapareho sa mga kaugalian ng makaagham na pananaliksik, ngunit bigo itong matugunan ang mga kaugaliang iyon._NEWLINE_Ang pseudoscience ay madalas na nailalarawan sa mga sumusunod: pasalungat, malabis o hindi mapatunayang pahayag; labis na pananalig sa\xc2\xa0pagkumpirma sa halip na ang mahigpit na pagtatangka sa pagpapabulaan; kakulangan ng pagiging bukas sa pagsusuri ng iba pang eksperto sa field; at ang kawalan ng sistema ng mga kasanayan sa makatwirang pagbuo ng teorya. Ang terminong pseudoscience ay madalas na itinuturing na nakakasira dahil ito ay nagmumungkahi ng ang isang bagay ay hindi tumpak o mapaglinlang na inilalarawan bilang agham. Alinsunod dito, ang mga sinasabing nagsasanay o nagtataguyod ng pseudoscience ay madalas na nilalaban ang ganitong mga paglalarawan._NEWLINE_Ang agham ay maibubukod sa pahayag\xc2\xa0(revelation), teolohiya, o kabanalan\xc2\xa0(spirituality) dahil nag-aalok ito ng kaalaman (insight) sa pisikal na mundo na nakuha sa pamamagitan ng empirikal na pananaliksik at pagsubok. Sa mga karaniwang paniniwala sa mga popular na agham\xc2\xa0(popular science) ay hindi maaaring matugunan ang mga pamantayan ng agham.\xc2\xa0Maaring pinapalabo ng\xc2\xa0"pop science" ang dibisyon ng agham at pseudoscience sa masa, at maaari ring kasangkot ang science fiction.\xc2\xa0Ang paniniwalang pseudoscientific ay laganap, kahit na sa mga guro ng agham at editor ng pahayagan._NEWLINE_Ang paghihiwalay sa pagitan ng agham at pseudoscience ay implikasyong\xc2\xa0pilosopiko at pang-agham.\xc2\xa0Ang pagtukoy sa pagkakaiba ng\xc2\xa0science mula sa pseudoscience may praktikal na implikasyon sa pangangalaga ng kalusugan, dalubhasang patotoo\xc2\xa0(expert testimony), patakaran sa kapaligiran, at edukasyon pang-agham.\xc2\xa0Ang pagtatangi sa katototahan at teoryang makaagham mula sa paniniwalang pseudoscientific tulad ng matatagpuan sa astrolohiya, alchemy, medikal na pandaraya\xc2\xa0(medical quakery), paniniwalang\xc2\xa0occult, at creation science na sinamahan ng konseptong pang-agham, ay bahagi ng edukasyong pang-agham at scientific literacy.'